história
 našej činnosti siaha do roku 2009, kedy niektorí z nás, po ukončení štúdií so zameraním na teológiu manželstva a rodiny na medzinárodnom teologickom inštitúte v gamingu, objavili veľkú túžbu v srdci približovať mladým ľuďom krásu čistoty a učenia katolíckej cirkvi v jazyku im zrozumiteľnom (predovšetkým prostredníctvom katechéz sv. jána pavla ii. o ľudskej láske a sexualite podľa božieho plánu – teológia tela).
spočiatku sme, v rámci medzinárodného spoločenstva svetlo máriino, organizovali študijné stretnutia, letné školy, semináre a duchovné obnovy so zameraním na teológiu tela v českej republike, lotyšsku, bosne a hercegovine, rusku, rakúsku a na ukrajine.
po duchovnej obnove teológie tela „vocation to love“, ktorú sme organizovali na medzinárodnom teologickom inštitúte v rakúskom trumau v roku 2012, mladí zo slovenska vyjadrili túžbu tiež viac preniknúť do učenia sv. jána pavla ii. o ľudskej láske.
na základe ich priania bola zorganizovaná na slovensku v období rokov 2013/2014 séria na seba nadväzujúcich duchovných obnov teológie tela, podľa vzoru tých, ktoré prebehli v českej republike v 2010/2012.
pre záujem mladých i vďaka rozhodnutiu niektorých absolventov pripojiť sa k organizačnému tímu, sa postupne vytvoril formačný kurz teológie tela (fktt), ktorého plodom je aj založenie občianskeho združenia misijná škola karola wojtylu.
v súčasnom období sa otvára v nitrianskej diecéze s požehnaním miestneho otca biskupa viliama judáka už šiesty ročník formačného kurzu teológie tela (6fktt).
zároveň sa venujeme študijným skupinkám teológie tela, organizácii duchovných obnov a prednáškovej činnosti (o teológii tela, o čistote, o manželstve, o zasvätenom živote, o zmysle a cieli života, o ľudskej dôstojnosti a iné.)
v roku 2017 sme otvorili v spolupráci s teologickou fakultou katolíckej univerzity v košiciach prvý ročník semestrálneho akademicko-formačného programu láska, sexualita a zmysel života v učení cirkvi (o ľudskej láske, sexualite, čistote, manželstve, panenstve a plodnosti.).